Alku Toinen -rakennus kuvattuna vuonna 2019.
**Finntown** oli Brooklynissa New Yorkissa Sunset Parkin ympäristössä aikoinaan sijainnut suomalaisten siirtolaisten asuinalue eli finntown, 'suomalaiskaupunki'. Parhaimmillaan alueella asui yli 10 000 amerikansuomalaista. Finntown rajoittuu karkeasti 7th–9th Avenueiden sekä 40th–43rd Streetien tienoille. Alueen suomalaiset ovat Matti Mattsonin mukaan kutsuneet puistoa myös nimillä *Pusuparkki* ja *Pukinmäki*. 

Osalle 40th Streetiä annettiin rinnakkaisnimi Finlandia Street vuonna 1991 alueen entisen suomalaisyhteisön muistoksi.

Historiaa
---------

Amerikansuomalainen leipomo Finntownissa, 1942.
Suomalaiset saapuivat Sunset Parkin alueelle 1800-luvun loppupuolella ja 1900-luvun alkupuolella, ja 1920-luvulla alueella asui noin 10 000 amerikansuomalaista, eli noin puolet New Yorkin suomalaistaustaisista. Alueelle saapuneet suomalaiset olivat enimmäkseen vuokraviljelijöitä ja työläisiä. Toinen merkittävä suomalaisten siirtolaisten keskus sijaitsi Harlemin 125th Streetin ja 5th Avenuen risteyksen tienoilla, mutta ei ollut keskittymänä yhtä selkeä. 

Finntownin sijoittumiseen lienee vaikuttanut Brooklynin Bay Ridgen alueella olleet skandinaaviamerikkalaisten keskittymät, sekä nk. dual contract -laajennus New Yorkin metroverkostoon. Suunnitelmat vuodelta 1910 ulottivat metroverkoston aina Sunset Parkiin, ja teki luultavasti alueesta houkuttelevamman. Myös maisema Manhattanille lienee vaikuttanut alueen valintaan. Rakennustöiden alkaessa alue oli lähinnä peltomaisemaa.

16 amerikansuomalaista perhettä, taustaorganisaationaan Finnish Home Building Association, perustivat Finntowniin Yhdysvaltojen ensimmäiset ei-kaupalliset taloyhtiöt (co-op) vuonna 1916. Ensimmäiset kerrostalot olivat *Alku* ja *Alku Toinen*. Osuustaloyhtiöitä rakennettiin vielä kymmeniä lisää. Taloilla oli myös kutsumanimiä, kuten "hikipisara" ja "köyhäintalo". Sunset Parkin ympäristön taloista monet ovat vastaavanlaisia osuuskuntamuotoisia taloyhtiöitä, ja niissä asuu vielä muutamia (lähinnä vanhemman polven) suomalaisia.

Finntownin yhteisö perusti omia kristillisiä seurakuntiaan, muun muassa evankelis-luterilaisen kirkon.

Imatra-yhdistys rakensi oman toimitalon Imatra Hallin 40th Streetille ja muutti siihen 1. marraskuuta 1908. Sen vieressä sijaitsi kommunistinen halli. Hallit edustivat yleensä joko sosiaalidemokraattista tai kommunistista aatetta, mutta niiden ympärillä oli myös aktiivista seuraelämää.

Muun muassa viidesläinen herättäjä Urho Muroma asui 7th Avenuen ja 43rd Streetin kulmauksen Kalevan Naisten Koti -minihotellissa eläessään vaimonsa kanssa New Yorkissa vuosien 1920–21 tienoilla. Samassa paikassa harjoitteli amerikansuomalainen kuoro New Yorkin Laulumiehet, sekä konserttimatkallaan yöpyi myös Selim Palmgren vaimoineen vuonna 1921.

Alueen suomalaisyhteisön häviäminen
-----------------------------------

Vanhoja taloja alueella puretaan hyvää vauhtia, ja jäljet suomalaisesta perinnöstä ovat lopullisesti katoamassa. Imatra Hall myytiin 1997 ja palvelee nykyään kirkkona kuten sen vieressä ollut kommunistinen halli. Varsinainen suomalainen asujaimisto kuoli tai muutti pois 1970-luvun tienoilla, ja suomalaiskirkot olivat myyneet rakennuksensa ja tonttinsa muille. Vuonna 1972 alueella arvioitiin olevan enää 1 500 amerikansuomalaista. 1990-luvun puolivälissä paikkaa alettiin kutsua jo Chinatowniksi, ja vuonna 1996 alueella oli jäljellä vain 100 suomalaisperhettä. Suomalaissiirtolaisten jälkeläiset olivat sopeutuneet amerikkalaiseen yhteiskuntaan vanhempiaan paremmin (esimerkiksi kielitaidon kautta), eivätkä tunteneet samanlaista tarvetta pysyä muiden suomalaistaustaisten keskuudessa. Nykyään alueella asuu pääosin kiinalaisia siirtolaisia.

Kuvia
-----

* Finlandia Street -kylttiFinlandia Street -kyltti
* Imatra Hall, Imatra-yhdistyksen toimitalo osoitteessa 740 40th Street / Finlandia Street, Brooklyn, New York.Imatra Hall, Imatra-yhdistyksen toimitalo osoitteessa 740 40th Street / Finlandia Street, Brooklyn, New York.
* Pelastusarmeijan toimipiste Finntownissa, 1942.Pelastusarmeijan toimipiste Finntownissa, 1942.
* Paikallinen amerikansuomalainen perhe kodissaan, 1942.Paikallinen amerikansuomalainen perhe kodissaan, 1942.

Lähteet
-------

* Tommola, Esko: *Uuden maan rakentajat - New Yorkin suomalaisten tarina*. Otava, 1989.

### Viitteet

1. 1 2 3 4 5  Gannon, Devin: In the early 20th century, Finns in Sunset Park created NYC’s first not-for-profit co-op *6sqft*.  12.7.2017. Viitattu 11.8.2019. (englanniksi)
2. 1 2 3 4 5 6 7 8 9  Wang, Esther: Open City - Bread + Butter Socialism: A History of Finnish-American Co-ops *opencitymag.aaww.org*.  12.6.2014.  Arkistoitu 11.8.2019. Viitattu 11.8.2019. (englanniksi)
3. ↑  DOT Misspells Street Sign, Then Installs it in Wrong Borough *The L Magazine*.  25.7.2011. Viitattu 11.8.2019. (englanniksi)
4. 1 2 3  Goldman, Ari L.: Brooklyn's Finntown Losing Its Flavor *The New York Times*.  20.8.1972. Viitattu 11.8.2019. (englanniksi)
5. 1 2 3  Finntown’s slice of the Big Apple *thisisFINLAND*.  24.11.2011. Viitattu 11.8.2019. (englanniksi)
6. ↑  Ellen Marie Snyder-Grenier: *Brooklyn!: An Illustrated History*. Temple University Press, 1996.
7. 1 2  Alku and Alku Toinen | Historic Districts Council's Six to Celebrate *6tocelebrate.org*. Viitattu 11.8.2019.
8. ↑  Tommola, Esko.: *Uuden maan rakentajat : New Yorkin suomalaisten tarina*. Otava, 1989. 58499800. ISBN 9511101641, 9789511101642. Teoksen verkkoversio (viitattu 11.8.2019).
9. ↑  31 Dec 1969, Page 7 - The Brooklyn Daily Eagle at Newspapers.com *Brooklyn Public Library*. Viitattu 11.8.2019. (englanniksi)

Aiheesta muualla
----------------

* The Big Apple - Finntown
* New Yorkin Laulumiehet (Arkistoitu – Internet Archive)
* Place Matters
* Forgotten New York (Arkistoitu – Internet Archive)
* MPR: Finland was a poor country
* Minnesota Finnish pages (Arkistoitu – Internet Archive)
* When West Berkeley was Finntown (Arkistoitu – Internet Archive)
* Jallu Honkonen : Nykyistä ja vanhaa Finntownia Brooklynissä, osa I, Helsingin Sanomat, 04.07.1937, nro 175, s. 21, Kansalliskirjaston digitaaliset aineistot
* Jallu Honkonen : Nykyistä ja vanhaa Finntownia Brooklynissä, osa II, Helsingin Sanomat, 18.07.1937, nro 189, s. 21, Kansalliskirjaston digitaaliset aineistot